open-index/open-wikipedia-markdown huggingface dataset:
Inštrumentálny rozum

**Inštrumentálny rozum** je rozum ženúci do krajnosti tradiciu utilitarizmu a presadzujúci sa len čisto
ako nástroj na dosiahnutie stanovených cieľov; je to rozum redukovaný výlučne
na jeho inštrumentálne použitie a slúžiaci na intenzívnejšie, racionálnejšie
využitie a funkcionalizáciu človeka a jeho prostredia. Jeho podriadenosť účelu
zisku ho privádza až na pokraj katastrof. Dokonalosť výsledkov
technicko-technologického pokroku akcentuje inštrumentálny rozum snahou o jeho
dosiahnutie za každú cenu, napríklad bez sociálnych alebo ekologických
dôsledkov a ohľadov.

## Externé odkazy
* 

Kategória:Filozofické pojmy
Schwarzwald

**Schwarzwald** alebo **Čierny les** je pohorie na juhozápade Nemecka, v spolkovom štáte Bádensko-Württembersko, na východ od stredného Rýna dlhé 160 až 200 km.

Najvyšší vrch pohoria je Feldberg (1493 m n. m.). Pramení tu Dunaj.

## Geológia
V pohorí prevládajú pieskovce, ktoré prekrývajú staršie ruly. Počas kvartérneho zaľadnenia hlavne vo würme bolo pohorie pokryté ľadovcami, ich pozostatkami sú ľadovcové jazerá ako napr. Mummelsee.

Schwartzwald má podobnú stavbu ako neďaleké Vogézy na francúzskej strane údolia Rýna (tzv. rýnskeho grabenu). Obe pohoria tvoria internidy hercýnskeho orogénu, v ktorej je vysokotlakovo premenená moldanubická zóna nasunutá na zónu Báden-Báden.

## Rieky
V Schwarzwalde pramení Dunaj, menšími riekami sú Enz, Kinzig, Murg, Nagold, Neckar, Rench a Wiese. Je súčasť rozvodia medzi Atlantikom (Rýn) a Čiernym morom (Dunaj).

## Referencie

## Iné projekty

## Externé odkazy
* 


Kategória:Geografia Bádenska-Württemberska
Kategória:Pohoria v Nemecku
Kategória:Hercýnske vrásnenie
Reces

**Reces** (lat.) môže byť:
* odstúpenie nároku či pohľadávky, pozri odstúpenie a nárok
* nezaplatený dlh

## Externé odkazy
*
Čistý praktický rozum

Produktom **čistého praktického rozumu** je podľa Kanta jeho mravnosť.

## Externé odkazy
* 

Kategória:Filozofické koncepty
Sedimentológia

**Sedimentológia** je odvetvie geológie, ktorá sa zaoberá charakteristikou sedimentov, sedimentačnými procesmi a sedimentárnymi horninami, ktoré sa vytvorili v sedimentačných bazénoch. Sedimentológia zahŕňa poznatky petrológie sedimentárnych hornín, ktorá kladie dôraz na mikroskopické štúdium sedimentov, zatiaľ čo litológia venuje pozornosť hlavne ich makroskopickým vlastnostiam. Je tiež blízka stratigrafii, ktorá študuje vzťahy medzi vrstvami hornín. Poznatky o sedimentárnych horninách aplikuje pri pochopení geologických procesov, ktoré sa v minulosti na zemi odohrávali. Na základe princípu aktualizmu, ktorý hovorí o tom, že podobné geologické procesy ako dnes prebiehali aj v minulosti, prináša poznatky o vzniku sedimentárnych hornín. Napr. porovnaním súčasných piesočných dún so staršími zachovanými eolickými (viatymi) pieskovcovými súbormi, umožňuje rekonštruovať dávne prostredie.
Recipient

**Recipient** (lat. prijímateľ) môže byť:
* v komunikácii a jazykovede: prijímateľ (prijímač) jazykového prejavu, komunikátu; pozri recipient (komunikácia)
*v sociológii: prijímateľ nejakého pôsobenia v sociálnej interakcii, napr. poslucháč médií, pozri recipient (sociológia)
*v umení: prijímateľ (dojmu z) umeleckého diela
*v medicíne: chorý dostávajúci do tela cudziu krv, pozri recipient (krv)
*vo vodárstve: 
**tok alebo nádrž, do ktorého/-ej sa odvádza odpadová voda, pozri recipient (odpadová voda)
**tok alebo vodná plocha, ktorá/-á prijíma vody istého vodohospodárskeho úseku, synonymum prijímač, pozri recipient (prijímač vody)
*vo fyzike: zvoncovitý poklop, z/do ktorého možno vyčerpať/znova napustiť vzduch, pozri recipient (zvon)
*v chémii: druh nádoby na uchovávanie plynov, pozri recipient (plyn)
Svetový rozum

**Svetový rozum** je podľa Plotina súhrn všetkých ideí vyžarovaný z vnútornej podstaty jedna. Rozum tieto idey nielen obsahuje, ale ich aj nazerá svojou nevyčerpateľnou a večne rovnakou aktivitou. Jeho hlavnou črtou je, že poznáva sám seba, že si je vedomý seba samého.

Idey božieho rozumu tvoria intelibilný svet (*kosmos noetos*), akýsi ideálny plán sveta hmotného. Tento rozum zodpovedá Aristotelovmu prvému hýbateľovi (*noésis noésos*, mysleniu myslenia). Zo svetového rozumu vyžaruje svetová duša (*psyché*) ako jednota mnohých duší čiastkových.

## Zdroj
* 

Kategória:Novoplatonizmus
Receptor diela

**Receptor diela** je prijímateľ, príjemca diela, ktorý uskutočňuje recepciu diela.

## Externé odkazy

* 

Kategória:Estetika
Kategória:Umenie
Praktický rozum

**Praktický rozum** je ľudská schopnosť myslieť zameriavajúca sa na transcendentnú aktivitu človeka.

## Zdroj
* 

Kategória:Filozofické koncepty
Oswald Schwemmer

**Oswald Schwemmer** (* 10. jún 1941, Hilden, Nemecko) je nemecký filozof a logik, predstaviteľ erlangenskej školy.

## Externé odkazy
* 

Kategória:Nemeckí filozofi
Sefarad

**Sefarad** je pôvodne biblický geografický názov s neznámou polohou.

V slovenskom preklade knihy proroka Abdiáša (Abd. 1, 20) sa mylne identifikuje s tureckými Sardami. Po pešitskom preklade v 2. storočí sa začal spájať s Pyrenejským polostrovom, pravdepodobne v spojení s migráciou Židov na toto územie.

V modernej hebrejčine znamená *Sefarad* Španielsko a španielski židia sa označujú ako Sefardskí Židia.

## Externé odkazy
* On the history of the term "Sepharad" (en)

Kategória:Biblia
Kategória:Judaizmus
Kategória:Španielsko
Scientizmus

**Scientizmus** je postoj a smer súčasnej filozofie, ktorý sa usiluje riešiť problémy prísne faktografickými metódami. Vedeckosť chápe zväčša podľa vzoru postupov matematickej prírodovedy. Niekedy sa považuje za tendenciu protikladnú k antropologizmu alebo antiscientizmu.

Scientizmus ako metodologická orientácia spoločenskych vied sa vyznačuje uprednostňovaním analýzy; poznať tu znamená rozložiť na najmenšie relevantné entity; scientizmus orientuje skúmanie na rozbor kauzálnych súvislostí a funkcionálnych súvislostí a determinizmus pokladá za základnú strategému vedeckého skúmania. Scientizmus sa orientuje na hľadanie zákonov. 

Scientizmus je spravidla redukcionizmus, a síce v tom zmysle, že kvalitatívne rozdiely sa
usiluje odôvodniť z kvantitatívne určených vzťahov a vrstvy reality sa snaží predstaviť ako komplikované prejavy jednej základnej vrstvy. Za základnú vrstvu diania pritom zvyčajne považuje dianie, ktoré skúma fyzika. Z postulátu determinizmu vyplýva pasivistické chápanie subjektu: konanie subjektu považuje za sled reakcií na podnety z prostredia, pričom štruktúru prostredia interpretuje v pojmoch špeciálnych vied, ako fyzika, biológia, fyziológia,
sociológia a pod. alebo určitou kombináciou pojmov týchto vied.

Scientizmus je koncepcia, ktorá absolutizuje postavenie vedy v duchovnom živote spoločnosti; prehnaná úcta k vede, viere vo vedu, hlavne prírodné vedy; vedecké je iba to, čo je verifikovateľné, len to, čo sa dá skúsenosťou overiť. (Machalová, T./Hroch, J.) 

## Externé odkazy
* 
* 

Kategória:Filozofické smery
Reciprocita (právo)

**Reciprocita** alebo **vzájomnosť** sú vzťahy založené na zhodnom postupe v obdobných prípadoch u všetkých zmluvných strán.

Rozoznáva sa:
*materiálna reciprocita - vzájomné poskytnutie určitých výhod alebo ústupkov, ktoré sú (skutočne alebo vo vnímaní oboch strán) rovnocenné; prejavom je napr. tzv. recipročná doložka v obchodnej zmluve.
*formálna reciprocita (vyskytuje sa v medzinárodnom práve) - jeden štát sa zaväzuje poskytnúť občanom druhého štátu rovnaké práva ako svojim občanom za podmienky, že druhý štát urobí to isté

## Formálna reciprocita
Napríklad v prípade Slovenska bola reciprocita porušená vo vzťahu s USA do roku 2008 - občania USA na Slovensku nemuseli mať víza, Slováci v USA museli. Okrem toho sa výraz často používa v súvislosti s poskytovaním rovnakého práva vzájomným národnostným menšinám v dvoch susedných štátoch.

Kategória:Obchod
Kategória:Medzinárodné právo
Kategória:Diplomacia
Teoretický rozum

**Teoretický rozum** (podľa Immanuela Kanta) je nadriadený umu, pretože buduje základ schopnosti vyvodzovať závery a hľadať nepodmienené (idey rozumu). Zatiaľ čo um sa viaže na zmyslovo dané (empirické, aposteriórne), rozumu ide o poznanie nezávislé od skúsenosti, apriórne.

## Externé odkazy
* 

Kategória:Filozofické koncepty
Scipio Aemilianus

**Scipio Aemilianus**  (iné názvy: **Scipio mladší**, **Scipio Africanus mladší**, celým menom: **Publius Cornelius Scipio Aemilianus Africanus (Minor)** [minor znamená mladší] ; * 185/4 – † 129 pred Kr.) bol generál, rímsky konzul, dobyvateľ Kartága (146 pred Kr.). K okruhu jeho priateľov patrili Polybios, Panaitios, Terentius,...

## Externé odkazy
* 

Kategória:Narodenia v 185 pred Kr.
Kategória:Úmrtia v 129 pred Kr.
Kategória:Politici starovekého Ríma
Kategória:Vojenské osobnosti starovekého Ríma
Kategória:Rímski konzuli
Sčítanec

**Sčítanec** je číslo, ktoré sa pri sčítaní sčítava.Je to priklad na + plus

## Externé odkazy
* 

Kategória:Aritmetika
Recitácia

**Recitácia** (lat.) je prednes, prednášanie, recitovanie literárneho diela; deklamácia.

## Externé odkazy

* 

Kategória:Umenie
Redakcia

**Redakcia** môže byť:
* redigovanie
* kolektív redaktorov (a pomocného redakčného aparátu) tvoriaci a pripravujúci publikáciu alebo žurnalistický celok, pozri redakcia (organizačná jednotka)
* riadenie obsahovej stránky tlačovín, oznamovacích prostriedkov ap., činnosť redakcie, pozri pod redakcia (organizačná jednotka)
* fyzické miesto (budova, miestnosť a pod.) práce redakcie, pozri pod redakcia (organizačná jednotka)
* jedna z rôznych verzií (podôb) toho istého textu

## Pozri aj
* redaktor

## Referencie
Sčítanie

**Sčítanie** je počtový výkon, binárna operácia, ktorá usporiadanej dvojici reálnych čísel (a, b) priraďuje číslo označené symbolom a+b. 

Čísla, ktoré sa pri sčítaní sčítavajú sa nazývajú sčítance.

Výsledkom sčítania je číslo, ktoré sa nazýva súčet.

## Referencie


## Zdroj
* 

Kategória:Matematické operácie
Kategória:Binárne operácie
Sfira

thumb|upright|Desať (respektíve jedenásť) sefír usporiadaných do stromu života
**Sfira** (hebr., dosl.: *počítanie*, *sféra*; pl. **sfirot**) je podľa kabaly emanácia Boha, atribút Boha, božská tvorivá sila, jedna z desiatich koncentrických sfér, ktoré podmieňujú jestvovanie všetkého súcna a prostredníctvom ktorých sa odhaľuje a poznáva božstvo. Ide o tieto sféry/princípy/svety: 
# Keter
# Chochma
# Bina
# Chesed
# Gvura
# Tiferet
# Necach
# Hod
# Jesod
# Malchut alebo Šchina

## Externé odkazy
* 

Kategória:Kabala
Vladimír Seiler

**Vladimír Seiler** (* 1933) je slovenský filozof, ktorý sa zaoberá filozofickými otázkami spoločnosti a jej vývoja.

## Dielo
* *Živelnosť a uvedomelosť - kategórie filozofie dejín: (k problematike dejinného determinizmu),* 1969
* *Filozofické otázky vedeckého riadenia spoločnosti: k antológii riadenia spoločnosti*, 1984
* *Ideové zdroje súčasnej politickej filozofie*,  spoluator Božena Seilerová, 2001
* *Tolerancia a intolerancia v biosocialnej determinácii*,  spoluator Božena Seilerová, 2004
* *Človek - másmédiá - realita*,  spoluator Božena Seilerová, IRIS 2008   
* *Ľudská dôstojnosť – axióma ľudských práv*,  spoluator Božena Seilerová, vn. 2010
* *Tolerancia verzus intolerancia*, spoluator Božena Seilerová, IRIS 2012, ISBN 80-967789-4-3
* *Dve uznania Karla Marxa kapitálovému vzťahu*, 2013, ISBN 978-80-971449-2-0
* *Tolerancia verzus intolerancia. Filozofická analýza*, vn. 2013

## Referencie


## Externé odkazy
* 

Kategória:Narodenia v 1933
Kategória:Slovenskí filozofi
Eidetická redukcia

**Eidetická redukcia** je vo fenomenológii Edmunda Husserla myšlienková operácia, ktorej cieľom je identifikovať čistú podstatu objektov pri vylúčení všetkých empirických prvkov týchto objektov. V myšlienke sa obmieňajú rôzne vlastnosti predmetu (napr. stola) a pýta sa: *Je to ešte stôl?* K tomu sa pripája epoché ako uzátvorkovanie každého predpojatého súdu o objektoch, ktoré následne umožní rozpoznanie ich podstát.

## Externé odkazy
* 

Kategória:Fenomenológia
Seizmika

náhľad|Zobrazenie odrazených (reflexných) seizmických vĺn.
**Seizmika** správne **seizmické metódy** je náuka o umelých aj prírodných zemetraseniach, v užšom zmysle len o umelých zemetraseniach.

Prírodnými zemetraseniami sa zaoberá seizmológia (v užšom zmysle) a seizmometria. Umelé zemetrasenia používa inžinierska (prospekčná) seizmika na zisťovanie stavby zemskej kôry a predovšetkým na hľadanie ložísk rúd a ropy a pod.

Pomocou seizmiky možno určiť štruktúru aj tektoniku horninových sekvencií, reliéf podložia, stanoviť faktory mechaniky hornín, hrúbku sedimentárneho pokryvu alebo úroveň hladiny podzemnej vody. Seizmika využíva elastické vlastnosti hornín. Pri umelo vyvolaných vibráciách (v podstate slabom umelom zemetrasení) na povrchu alebo v malej hĺbke (napr. plytkom vrte) vznikajú elastické (seizmické) vlny, ktoré sa šíria z miesta vzniku všetkými smermi. Rýchlosť ich šírenia závisí najmä od elastických vlastností prostredia, jeho modulu pružnosti, nehomogenít a hustoty.

Šírenie seizmických vĺn sa riadi podľa zákonov ako je Huygensov, Fresnelov a Fermatov princíp. Vo vymedzených časových intervaloch možno zobraziť polohu čela seizmickej vlny pomocou izochrón. Kolmice na izochróny sa nazývajú seizmické lúče. Pomocou izochrón a lúčov možno zaznačiť priebeh seizmickej vlny ako výslednicu prechodu vlnenia do jednotlivých miest profilu a závislosti času od vzdialenosti. Táto funkčná závislosť sa nazýva hodochróna. Seizmická vlna pri prechode homogénnym horninovým prostredím nemení svoj smer. V prípade, že však narazí na rozhranie (napr. dva rôzne typy hornín), sa na tomto rozhraní láme, podobne ako v optike, alebo sa odrazí (zdanlivo sa kĺže po rozhraní). Kvôli týmto vlastnostiam seizmických vĺn možno zaznamenávať odrazené (reflexná seizmika) alebo lomené vlny (refrakčná seizmika).

Rýchlosť šírenia vĺn ovplyvňuje zloženie horninového prostredia, pórovitosť hornín a permeabilita (percento zaplnenia pórov horniny cementom). Všeobecne platí, že rýchlosť seizmických vĺn v horninách s nízkou pórovitosťou (premenené a vyvreté horniny) je vyššia ako v horninách s vysokou pórovitosťou (mladé nespevnené sedimenty). Rovnako zvodnené sedimenty majú vyššiu rýchlosť šírenia seizmických vĺn ako nezvodnené. Na základe rýchlosti šírenia seizmických vĺn možno následne usudzovať aj o horninovom zložení skúmaných sekvencií, keďže rýchlosti seizmických vĺn pre všetky horninové typy sú známe.

Rýchlosť šírenia seizmických vĺn sa meria pomocou geofónov, ktoré sú napojené na registračné zariadenie. Geofóny zachytia mechanické kmity a premenia ich na elektromagnetické vlnenie, ktoré zaznamenáva oscilograf.

## Zdroj
* Pokorný, V., Holbein, M., Lalúch, M., Novosad, J., Rosa, J., Sočes, J., 1987, *Baníctvo I.* Alfa, Bratislava, s. 43-46

Kategória:Seizmológia
Redukcionizmus

**Redukcionizmus** je presvedčenie, že vyššie alebo zložitejšie funkcie alebo entity môžu byť redukované alebo vysvetlené ako výsledok aktivity alebo procesov odohrávajúcich sa na menej zložitej úrovni.

## Externé odkazy
* http://www.novartisfound.org.uk/catalog/213abs.htm  (v angličtine)

Kategória:Filozofické teórie
Scotizmus

**Scotizmus** je filozofia a škola Dunsa Scota vyznačujúca sa sklonom k najjemnejším pojmovým dištinkciám, k hypostazovaniu pojmov, k formalizmu. Scotizmus bol sčasti protivníkom tomizmu.

## Externé odkazy
* 

Kategória:Filozofické smery
Seizmológia

[thumb|right|200px|Distribúcia [Zemetrasenie|zemetrasení na Zemi za roky 1973-2004.]]
**Seizmológia** (z gr. *seismos* - *zemetrasenie* + *logos* - *veda, náuka*) je veda (súčasť geofyziky), zaoberajúca sa štúdiom zemetraseniami a s nimi spojenými javmi, ako aj výskumom štruktúry Zeme. V užšom zmysle je seizmológia veda, ktorá sa zaoberá len prírodnými zemetraseniami. Podáva základné informácie o o štruktúrnom zložení Zeme.

Prvý vážny záujem o štúdium príčin zemetrasení nasledoval po veľkom zemetrasení v Lisabone v roku 1755. Neskorší rozvoj seizmológie nastal až začiatkom 20. storočia, keď Richard Oldham zo spomaľovania seizmických vĺn na veľké vzdialenosti objavil jadro Zeme (1906) a Andrija Mohorovičić v roku 1909 objavil fázový prechod (zmenu rýchlostí seizmických vĺn) v štruktúre Zeme.

Výskum fyziky zemetrasení sa zameriava na vznik zemetrasení, skúma procesy prebiehajúce na zlomoch a povahu pohybov vrchnej časti zemskej kôry. Taktiež rieši otázky predpovedania zemetrasení, určuje seizmické ohrozenie určitej oblasti, prípadne štátu.

Výskum štruktúry Zeme sa rozdeľuje na výskum makroštruktúry (štruktúry celého zemského telesa) - pomocou analýzy šírenia sa seizmických vĺn generovaných zemetraseniami, ako aj výskumom mikroštruktúry (vyhľadávanie ložísk ropy a iných, ekonomicky zaujímavých surovín) za pomoci štúdia umelo generovaných seizmických vĺn. Seizmológia slúži aj na monitorovanie jadrových skúšok.

## Seizmické vlny

Pri zemetrasení, ale aj iných tektonických pohyboch vznikajú vlny, ktoré sa šíria cez horninové prostredie a poskytujú informácie o stavbe Zeme. Tieto vlny sa delia na:
* **[[P-vlny]]** - pozdĺžne (primárne) vlny
* **[[S-vlny]]** - priečne (sekundárne) vlny
* **[[Povrchové vlny]]**
Na meranie intenzity seizmických vĺn sa používajú seizmometre.

Ná základe výskumu seizmických vĺn je Zem rozdelená na 8 zón:

Zóny B a C tvoria tzv. vrchný plášť a zóna D predstavuje spodný plášť Zeme, o ňom sa na základe pozorovania seizmických vĺn usudzuje, že je tuhý. Pri prechode zo zemskej kôry (tvorenej horninami granitoidného a bazaltového zloženia) do plášťa, ktorý tvoria horniny výrazne ultrabázické rýchlosti seizmických vĺn nespojite rastú. V podkôrovej zóne sa nachádza vrstva menších rýchlostí, čo súvisí s priblížením sa teploty v tejto oblasti teplotám tavenia hornín. Horniny sa správajú plasticky. V zóne C rýchlosť prudko rastie v dôsledku fázových prechodov minerálov do hustejších a pevnejších modifikácií. V homogénnej vrstve D rastú rýchlosti len v dôsledku stlačenia hornín zapríčineného tlakom nadložných vrstiev. Na hranici s jadrom je oblasť neveľkých konštantných rýchlostí, ktorá pravdepodobne súvisí s nerovnorodosťou zóny D". Pokles rýchlostí P-vĺn pri prechode zo zemského plášťa do jadra je spojený s tým, že jadro je tekuté a je zložené z hustej látky.

## Významní seizmológovia
* Beno Gutenberg, Inge Lehmannová, Giuseppe Mercalli, Andrija Mohorovičić, Charles Francis Richter

## Pozri aj
* Platňová tektonika
* Zemetrasenie
* Seizmometer

## Iné projekty
.
Morgan Scott Peck

**Morgan Scott Peck** (* 22. máj 1936, New York, New York, USA – † 25. september 2005, Warren, Connecticut, USA) bol americký psychiater a spisovateľ. Najviac ho preslávila jeho prvá kniha *The Road Less Traveled* (Nevyšliapanou cestou), ktorej sa vo viac než 20 jazykoch predalo cez 10 miliónov kusov. 

## Životopis
Vyštudoval Harvard University, štúdiá ukončil v roku 1958. O päť rokov neskôr absolvoval lekársku fakultu. Ako psychiater najprv slúžil u americkej armády, neskôr si zriadil vlastnú psychiatrickú ordináciu. V roku 1984 sa pričinil o založenie neziskovej vzdelávacej *Nadácia na podporu komunity*. 

V roku 1980 vstúpil do *Americkej episkopálnej cirkvi*, neskôr sa stal vyznávačom hnutie new age a budil pozornosť svojím nekonvenčným prístupom k viere. 

Prvýkrát sa oženil v roku 1959 s Lily Ho, z manželstva sa narodili tri deti. V roku 2003 sa rozviedli. V roku 2004 sa oženil s Kathleen Kline Yates. Na sklonku života ochorel Parkinsonovou chorobou a rakovinou. 

## Dielo
Vo svojich knihách Scott Peck kombinoval skúsenosti z psychiatrickej profesie s duchovnými aspektmi života. 
* *The Road Less Traveled: A New Psychology of Love, Traditional Values and Spiritual Growth* (Simon & Schuster, 1978) ISBN 978-0-7432-4315-5
* *People of the Lie: The Hope For Healing Human Evil* (Simon & Schuster, 1983) ISBN 978-0-684-84859-4
* *What Return Can I Make? Dimensions of the Christian Experience*(Simon & Schuster, 1985) ISBN 978-0-671-52502-6
* *The Different Drum: Community Making and Peace* (Simon & Schuster, 1987) ISBN 978-0-684-84858-7
* *A Bed By the Window: A Novel of Mystery and Redemption* (Bantam Books, 1990) ISBN 978-1-86359-035-8
* *The Friendly Snowflake: A Fable of Faith, Love and Family* (Turner Publishing, 1992) ISBN 978-0740718823
* *A World Waiting To Be Born: Civility Rediscovered* (Bantam, 1993) ISBN 978-0-553-37317-2
* *Meditations From the Road* (Simon & Schuster, 1993) ISBN 978-0-671-79799-7
* *Further Along the Road Less Traveled* (Simon & Schuster, 1993) ISBN 978-0-684-84723-8
* *In Search of Stones: A Pilgrimage of Faith, Reason and Discovery* (Hyperion Books, 1995) ISBN 978-0-7868-6021-0
* *In Heaven As on Earth: A Vision of the Afterlife* (Hyperion, 1996) ISBN 978-0-7868-8921-1
* *The Road Less Traveled and Beyond: Spiritual Growth in an Age of Anxiety* (Simon & Schuster, 1997) ISBN 978-0-684-83561-7
* *Denial of the Soul: Spiritual and Medical Perspectives in Euthanasia and Mortality* (Harmony Books (Crown), 1997) ISBN 978-0-609-80134-5
* *Golf and the Spirit: Lessons for the Journey* (Harmony Books, 1999) ISBN 978-0-609-80566-4
* *Glimpses of the Devil: A Psychiatrist's Personal Accounts of Possession, Exorcism, and Redemption* (Free Press, 2005) ISBN 978-0-7432-5467-0

## Referencie


## Iné projekty

## Externé odkazy
* 

## Zdroj

Kategória:Psychiatri USA
Kategória:Spisovatelia USA
Kategória:Absolventi Harvard University
Kategória:Osobnosti z New Yorku
Kategória:Úmrtia na rakovinu pankreasu
Yrjo Reenpää

**Yrjo Reenpää**, rodným menom **Yrjo Renqvist**, (* 18. júl 1894, Helsinki, Fínsko† 18. december 1976, Helsinki) bol fínsky filozof, profesor v Helsinkách. Zaoberal sa otázkami fyziológie z hľadiska filozofických aspektov teorie zmyslového vnímania, ktorá má slúžiť ako pomocná disciplína pri objasňovaní myšlienkových procesov a pojmotvorby.

## Výber z diela
* Všeobecná fyziológia zmyslov, 1935 
* Dualita chápania, 1950 
* O čase, 1966 
* Vnímanie, pozorovanie, konštituovanie, 1967 

## Externé odkazy
* 

Kategória:Fínski filozofi
Kategória:Fínski univerzitní profesori
Kategória:Osobnosti z Helsínk
Sektor

**Sektor** môže byť:
*úsek väčšieho celku (ekonomického, územného, stavebného a podobne)
*v geometrii: kruhový výsek
*v ekonómii: skrátene ekonomický sektor
*v histórii a podobne: 
**územie (pásmo) vzniknuté rozdelením územia (na jednotlivé záujmové oblasti a pod.)
**po druhej svetovej vojne územie v Berlíne alebo Viedni obsadené jednou veľmocou, pozri sektor (Berlín) a sektor (Viedeň)
*v informatike: časť magnetickej stopy na magnetickom disku alebo kruhu a jej obsah, pozri sektor (disk)
* hovorovo: sektorový nábytok
* fiktívna postava z počítačovej hry Mortal Kombat, pozri Sektor (Mortal Kombat)

## Pozri aj
*sektorový model
Referencia (jazykoveda)

**Referencia** je vzťah jazykových výrazov, resp. celého textu k istému úseku objektívnej reality alebo aj k fiktivnemu obrazu, jeho zapojenie do času a priestoru. Za zvláštny druh referencie možno považovať aj odkaz.

Výskumom referencie sa zaoberá referenčná sémantika.

Na vyjadrenie referencie sa využívajú pomenúvacie a gramatické prostriedky. K referenčným prostriedkom patria aj rozličné pragmatické (nejazykové, mimojazykové) prostriedky (gestikulácia a mimika), ba aj rozličné presupozície, predpoklady odkazujúce na encyklopedické vedomosti účastníkov
komunikácie, ale aj na ich znalosť predchádzajúcich častí textu.

## Externé odkazy
* 

Kategória:Sémantika
Sekularizácia

**Sekularizácia** alebo **zosvetštenie** môže byť:
*všobecne:
**vytláčanie náboženského vplyvu z ľudskej činnosti, najmä oddeľovanie cirkví od verejného života, pozri sekularizácia (sociológia náboženstva)
**nahradenie náboženských funkcií svetskými inštitúciami, najmä oddeľovanie cirkví od štátnych štruktúr a inštitúcií
**nahradenie náboženských názorov ateistickými názormi
**modernizácia náboženstva v tom zmysle, že prechádza z inštitucionálnej roviny do individuálnej roviny
*prevod cirkevného majetku na štát alebo inú necirkvenú inštitúciu alebo jeho zrušenie, synonymum: ekonomická sekularizácia, pozri ekonomická sekularizácia
*odškodnenie svetských ríšskych kniežat za straty území na ľavom brehu Rýna (1801), pozri sekularizácia (ríšske kniežatá)
*v cirkevnom práve: povolenie rádovým duchovným prestúpiť do svétského kléru, pozri sekularizácia (cirkevné právo)
*odlúčenie školstva od cirkvi, synonymum: laicizácia školy, sekularizácia školstva, pozri sekularizácia školstva
*oddelenie činnosti kresťanských politických strán od priamej väzby na cirkev v 20. storočí, synonymum: politická sekularizácia, pozri politická sekularizácia
*oddelenie vedeckej a inej duchovnej činnosti od cirkví, ktoré prebieha od čias osvietenstva, synonymum: duchovná sekularizácia, pozri duchovná sekularizácia
*prechod pojmov a predstáv z primárne náboženského do všeobecnejšieho kontextu najmä filozie a podobne (napr. raj, hriech, apokalypsa)
Reflex

thumb|Schéma polysynaptického reflexného oblúka
**Reflex** je adaptačná reakcia živočíchov, podmienená podráždením receptorov a sprostredkovaná centrálnou nervovou sústavou. Je základnou funkčnou jednotkou nervovej sústavy. 

Charakter reflexu je určený usporiadaním systému receptor – riadiace centrum – efektor, tzv. reflexného oblúka. Najjednoduchší reflexný oblúk (monosynaptický) tvoria 2 neuróny. Zmenou vonkajšieho prostredia sa aktivuje vzruch v neuróne, ktorý ho vedie dostredivým smerom (centripetálne) do centra (ktoré v tomto prípade chýba) a synapsou sa prenáša na druhý neurón, ktorý vedie vzruch odstredivým smerom (centrifugálne) k efektoru.
Kompletný (polysynaptický) reflexný oblúk sa skladá z piatich častí:
* receptor (napr. hmatové teliesko)
* aferentná dráha (napr. senzitívny nerv)
* centrum spracovania informácie (napr. mozog)
* eferentná dráha (napr. motorický nerv)
* efektor (napr. sval)

## Klasifikácia reflexov
*podľa typu receptorov: interoceptívne (receptory vnútorného prostredia), proprioceptívne (receptory v pohybovej sústave) a exteroceptívne (receptory vonkajšieho prostredia)
*podľa riadiaceho centra: centrálne (miechové a mozgové), periférne (axónové a gangliové)
*podľa typu efektora: somatické a autonómne
*podľa vzniku: podmienené (získané) a nepodmienené (vrodené)

## Nepodmienený reflex

Nepodmienený reflex je vrodená reakcia organizmu, rovnaká u členov daného druhu. Nepodmienené reflexy sa vyznačujú trvalou a jednoznačnou súvislosťou medzi pôsobením na ten či onen receptor a určitou odpoveďou, zabezpečujúcou prispôsobenie sa organizmov stabilným podmienkam života. Nepodmienené reflexy sa spravidla uskutočňujú prostredníctvom miechy a nižších častí mozgu. Zložité komplexy a reťazce nepodmienených reflexov sa nazývajú inštinktmi.
Medzi nepodmienené reflexy patrí napr. kašľanie, kýchanie, žmurkanie, cicanie, žuvanie, vracanie, vylučovanie slín pri jedle alebo odtiahnutie ruky od horúceho predmetu.

## Podmienený reflex
Podmienený reflex je reakcia, ktorú organizmus získava počas života, a ktorou odpovedá na
podráždenie receptorov. U človeka a vyšších živočíchov sa podmienené reflexy vypracúvajú tvorením dočasných spojov v mozgovej kôre a slúžia ako mechanizmy pri prispôsobovaní sa zložitým premenlivým podmienkam vonkajšieho prostredia. Podmienený reflex sa nekončí činnosťou, ale vnímaním a hodnotením jej výsledku
(cf spätná väzba).

## Referencie

## Iné projekty

## Zdroje
* *

Kategória:Neurofyziológia
Sekundárny

**Sekundárny** (lat.) je druhotný, vedľajší, odvodený.

## Externé odkazy
* 

Kategória:Latinské výrazy
Sebadôvera

**Sebadôvera** (iné názvy: **sebavedomie, sebaistota, istota**; zastarano: **samodôvera, sebavedomosť**) je dôvera v seba samého, vo vlastné schopnosti a sily. Krajné polohy - nízke a nadmerné sebavedomie sú v psychológii časté u neuróz, depresií.

## Externé odkazy
* 
* 

Kategória:Psychológia
Kategória:Osobnosť
Sekvencia

**Sekvencia** (lat.) môže byť:
*všeobecne:
**sled častí, tvoriacich uzavretý celok
**postup v rade
**grupovanie v postupnom slede
**nesledovanie, následnosť, postupnosť.
*v hudbe:
**chorálová melódia podložená novým textom, pozri sekvencia (chorálová melódia)
**v skladbe: transpozícia (opakovanie) toho istého krátkeho úryvku o stupeň vyššie alebo nižšie, pozri sekvencia (transpozícia stupňa)
*v cirkvi: modlitba po epištole, pozri sekvencia (modlitba)
*v poézii: zvukosled vo verši, pozri sekvencia (verš) 
*vo filmárstve: sled záberov so súvislou dejovou líniou, pozri sekvencia (film)
*v astronómii: rad hviezd v okolí severného pólu, ktorého hviezdne veľkosti boli presne určené, pozri sekvencia (rad hviezd)
*v archeológii: pozri sekvencia (archeológia)
*v geológii: pozri sekvencia (geológia)

## Pozri aj
*inzerčná sekvencia
Reflexia

**Reflexia** môže byť:
*všeobecne: 
**úvaha, uvažovanie (často aj nad sebou samým)
**odraz
**zrkadlenie

* v literatúre: reflexia autora, reflexívna lyrika

*vo fyzike: odraz (zmena smeru pohybujúceho sa hmotného telesa, vlny alebo častice po dopade na prekážku)
*v odboroch zaoberajúcich sa myslením:
**obrátenie sa k samotnej veci; prístup k meritu z kontextu
**prikláňanie sa myslenia späť k sebe samému
**kritická analýza, pozorovanie predmetu z rozličných stanovísk 
**uvažovanie, premýšľanie, pohrúženie sa do myšlienok
**introspeckcia; sebapoznávanie; sebareflexia
**vyšší stupeň vedomia a duchovnosti, premýšľanie o vlastnom zážitkovom prúde, procesoch vlastného vedomia (u Aristotela vedenie o vedení), pozri reflexia (filozofia)
*v informatike: proces, pri ktorom program získava poznatky sám o sebe, synonymum: introspekcia, pozri reflexia (programovanie)
*v pedagogike a podobných odboroch: vyhodnotenie na konci pracovného procesu, pozri reflexia (pedagogika)
Sebakritika

**Sebakritika** je relativne nezaujaté hodnotenie seba samého a výsledkov svojej činnosti a vyvodzovanie pozitivnych záverov z toho pre budúcnosť.

## Pozri aj
* kritika

## Externé odkazy
* 

Kategória:Osobnosť
Filozofická reflexia

**Filozofická reflexia** je reflexia, v ktorej intervenujú filozofické kategórie a ktorej produktom sú
filozofické významové útvary. Každá filozofická reflexia je zároveň sebareflexia.

Filozofia ako reflexívna veda si neustále kladie otázku o predpokladoch svojho vedenia. Tým, že si ozrejmuje podmienky vzniku svojich poznatkov, je filozofia aspoň teoreticky pripravená spochybniť svoje výpovede, ak neobstoja v kritickom (kritika) overení cf.

## Externé odkazy
* 

Kategória:Myslenie
Sebaobrana

**Sebaobrana** je v práve: beztrestné konanie napĺňajúce znaky nutnej obrany.

## Externé odkazy
* 

Kategória:Bojové umenia
Sekvoja

**Sekvoja** (lat. *Sequoia*) je rod rastlín (presnejšie stromov) z čeľade cyprusovité. V starších systémoch sa zaraďoval do čeľade tisovcovité alebo do čeľade sekvojovité. 

Do rodu patrí okrem veľkého počtu vyhynutých druhov aj jeden recentný druh - sekvoja vždyzelená (*Sequoia sempervirens*). 

Zhruba do polovice 20. storočia sa do tohto rodu zahŕňali aj druhy, ktoré dnes patria do samostatných rodov sekvojovec (čiže druh sekvojovec mamutí, starší názov: sekvoja mamutia či obrovská) a metasekvoja .

## Zdroje

Kategória:Cyprusovité
Kategória:Tisovcovité
Kategória:Monotypické rody rastlín
Reflexia filozofie

**Reflexia filozofie** alebo **reflexia o filozofii** je filozofické i mimofilozofické uvažovanie o filozofii; predmetom reflexie filozofie (reflexie o filozofii) je filozofia. Od reflexie filozofie treba odlišovať filozofickú reflexiu, ktorej predmetom môže byť aj to, čo je mimo filozofie.

## Externé odkazy
* 

Kategória:Filozofické pojmy
Sekvojovec

**Sekvojovec** (lat. *Sequoiadendron*) je rod ihličnatých stromov z čeľade cyprusovité (resp. staršie z čeľade tisovcovité); v minulosti sa obsah tohto rodu považoval za súčasť rodu sekvoja (*Sequoia*). Jediným druhom  rodu sekvojovec je **sekvojovec mamutí** (staršie alebo nepresne: **sekvoja obrovská**; staršie alebo nepresne: **sekvoja mamutia**; ľudovo: **mamutí strom**, **wellingtonia**; lat. *Sequoiadendron giganteum*, staršie *Sequoia gigantea*). 

## Charakteristika
Korunu má široko kužeľovitú, kôru škoricovo hnedej farby, mäkkú, zvislo ryhovanú (až  hrubú), ihlice má sivozelené až modrastozelené. Drevo má ľahké, červenej farby, mimoriadne tvrdé a nehorľavé. Sekvojovec rodí šišky asi po 12 rokoch svojho života. Šišky sekvojovca sú vzhľadom na veľkosť stromu pomerne malé (4 až ), semeno váži len 4,7 mg. Klíčivosť semien je malá vyklíči len asi jedno z miliardy, ostatným semenám bráni vo vyklíčení hrubý koberec z opadaného ihličia. Výšku dosahuje okolo  a vek až 4 000 rokov a patrí medzi najstaršie dreviny na Zemi. Sekvojovec rastie na dne dolín, roklín a v zmiešaných porastoch s borovicou, cédrovcom, jedľou a inými druhmi. 

## Rozšírenie
V Amerike pôvodne rastie na západných svahoch Sierry Nevady v západných USA, od 900 do 2700 metrov nad morom. Od druhej polovice 20. storočia rastie aj na niekoľkých miestach v južnej Kalifornii. 

Do Európy bol dovezený v rokoch 1853 – 1855 a bol hojne vysádzaný v zámockých parkoch ako okrasná drevina. Na Slovensku je známych niekoľko jedincov sekvojovca mamutieho aj ako chránených stromov. Niekoľko sekvojovcov sa nachádza aj v Arboréte Mlyňany, no tiež v botanickej záhrade v Banskej Štiavnici, v parku obce Cífer alebo pri kostole v Novej Lehote pri Handlovej.

## Galéria

Obrázok:Sequoiadendron giganteum MHNT.BOT.2004.0.191.jpg|Sekvojovec mamutí – šiška
Obrázok:Risafura (Sequoiadendron giganteum) 9months.jpg|Sekvojovec mamutí – sadenica 
Obrázok:Sequoiadendron giganteum bole.jpg|Sekvojovec mamutí – drevo


## Pozri aj
* Strom generála Shermana

## Externé odkazy
* Chránený sekvojovec mamutí v Slanci 
* Chránený sekvojovec mamutí vo Voznici 

## Iné projekty

## Zdroje

* 

Kategória:Cyprusovité
Kategória:Tisovcovité
Kategória:Ihličnaté stromy
Kategória:Monotypické rody rastlín
Selbst

**Selbst** je termín, ktorým švajčiarsky psychológ Carl Gustav Jung definoval ako súhrn celej ľudskej osobnosti vrátane vedomého ega a nevedomých archetypov. Zavŕšenie individuácie v múdrosti. Harmonická osobnosť, dosahujúca ľudskú dokonalosť, udržuje vedomé i nevedomé zložky svojej psychiky v rovnováhe. Archetypálnym obrazom Selbst je štvorica, božské dieťa, mandala, náboženský kvadratický symbol známy z Indie a Tibetu.

## Externé odkazy
* 

Kategória:Psychológia
Kategoriologická reflexia

**Kategoriologická reflexia** je odhaľovanie a výskum kategórií intervenujúcich v prístupoch človeka k svetu a k sebe samému.

## Externé odkazy
* 

Kategória:Psychológia
Zdravý rozum

**Zdravý rozum** (po fr. **bon sens**, po ang. **common sense**, výraz pochádza z latinského *sensus communis, sensus = zmysel, communis = spoločný, v bežnom jazyku zvykne synonymicky vyjadrovať: "sedliacky rozum"* *alebo "mať filipa".*) je sociologický a filozofický princíp, ktorý sa v slovenskom jazyku používa na popísanie schopnosti človeka využívať predstavivosť, skúsenosti a spomienky k dosiahnutiu istého úsudku alebo názoru o každodennej realite. Táto schopnosť sa na rozdiel od individuálneho uvažovania opiera o predpoklad univerzálnych rozumových schopností, ktoré sú rovnaké pre každého človeka. Výraz sa taktiež zvykne v hovorovej reči využívať na označenie rozumu obyčajného (priemerného) človeka alebo súhrn významových útvarov (najmä názorov a foriem myslenia) a návykov, ktoré používa obyčajný človek vo svojej každodennej činnosti. Dôležitosť zdravého rozumu v bežnom ľudskom živote je nesmierna, pretože nám dovoľuje vyvarovať sa každodenným nebezpečenstvám a predchádzať nehodám. 

Podľa škótskej školy je zdravý rozum vrodený základ každého poznania pravdy.

## Zdravý rozum a sociológia
Napriek nedôvere v zdravý rozum v exaktných vedeckých disciplínach ako je fyzika, biológia alebo matematika, sa v sociálnych vedách stretávame so skúmaním zdravého rozumu. V sociológii nám každodenné skúmanie bežného a univerzálneho správania, ktoré je rovnaké pre všetky bytosti, pomáha odhaliť rôzne vzorce bežného správania, ktoré nevychádzajú zo vzdelania a abstraktného uvažovania. Tieto všeobecné vedomosti o realite vychádzajúce z empirických skúseností nám slúžia ako ukazovateľ každodenných postupov, ktoré je ťažké zdôvodniť racionálnym uvažovaním. Práve preto sa sociológia snaží pristupovať k zdravému rozumu ako objektu, ktorého skúmanie nám pomáha pochopiť fungovanie ľudskej spoločnosti.

## Kritika zdravého rozumu
Na druhej strane je nesmierne dôležité upozorniť na nedostatky s ktorými sa zdravý rozum stretáva v situáciach, ktoré si vyžadujú dôkladnú racionálnu analýzu a odstup. Pri skúmaní vedeckých fenoménov nie je možné sa odvolávať iba na zdravý rozum, pretože napriek rozmanitým formám a univerzálnosti je založený na subjektívnom ponímaní reality.

## Referencie

## Externé odkazy
* 
* 

Kategória:Epistemológia
Kategória:Anglické výrazy
Kategória:Latinské výrazy
Kategória:Francúzske výrazy
Kognitívna selektivita

**Kognitívna selektivita** je vyberanie iba určitých objektov, ktoré uskutočňuje človek zo svojho fyzického a sociálneho prostredia, ktorých obraz integruje do svojho vedomia, pričom tento obraz je výsledkom iba určitých charakteristických čŕt objektov. Obraz objektov tak môže byť deformovaný v súlade s prianiami, motívmi a emóciami vlastnými alebo iných príjemcov.

## Externé odkazy
* 

Kategória:Logika
Rozumenie

**Rozumenie** je postihovanie alebo rozpoznávanie významu, zmyslu; chápanie (veci, myšlienky, textu). Za umenie rozumenia sa pokladá filozofická hermeneutika.

## Zdroj
* 

Kategória:Filozofický slovník
Kategoriologická reflexia filozofie

**Kategoriologická reflexia filozofie** je súčasť metafilozofického skúmania, ktorá spočíva v odhaľovaní a výskume kategórií, ktoré intervenujú v priebehu filozofickej reflexie. Cieľom kategoriologického skúmania filozofickej reflexie je poznanie matrice kategórií vedome či nevedome uplatňovaných vo filozofickej reflexii, rozpoznanie dominantných kategórií, výskum vzniku a vývinu týchto kategórií (napríklad ich historický typ, etapy vývinu, zdroje), ich vzťah k parakategoriálnym významovým útvarom a pod.

## Externé odkazy
* 

Kategória:Metafilozofia
Sebapoznávanie

**Sebapoznávanie** je poznávanie seba samého, uvedomovanie si svojich vlastností. Činnosťou sebapoznávania je reflexia.

Vo filozofii Plotina bolo sebapoznávanie metódou budovanie metafyziky: Plotinos v duši najprv rozlíšil pocity a um; potom vyslovil predpoklad, že sebapoznávanie je atribútom iba umu: iba um môže myslieť totožnosť samého seba i mysleného, pretože tu je myšlienka a myšlienka myšlienky to isté, nakoľko myslené je živá a myšlienková aktivita, t. j. sama aktívna myseľ.

Podľa Mahéšvaránadu sebapoznávanie dynamický proces, harmonizovanie seba s prírodou, so sociálnym prostredím, prekonávanie prekážok; dívanie sa do jednoty vesmírneho diania, uchopovanie
dialektiky všeobecného a jedinečného.

Podľa Sokratesa je sebapoznávanie privilegovaný spôsob zušľachťovania vlastnej duše a dosahovania cnosti.

## Referencie

## Externé odkazy
* 

Kategória:Osobnosť
Kategória:Epistemológia
Transcendentálna reflexia

**Transcendentálna reflexia** je pýtanie sa na podmienky možnosti sveta skúsenosti v subjekte. Transcendentálna reflexia ukazuje, že to, čo je empirické, nevyhnutne predpokladá neempirické.

## Externé odkazy
* 

Kategória:Transcendentalita
Rozumenie bytiu

**Rozumenie bytiu** je u Heideggera: jedna zo základných čŕt tubytia (pobytu vo svete). Pobytu vo svete ide o jeho vlastné bytie, takže tomuto bytiu už vždy dajakým spôsobom rozumie, pričom horizontom tohto rozumenia je v základe čas a časovosť pobytu. Rozumenie bytiu sa preukazuje už v bežnej podobe pýtania sa (pri formulácii *Čo je to…?* Heideggerov dôraz na význam rozumenia bytiu sa stal podnetom pre vznik a rozvoj novodobej hermeneutiky.

## Externé odkazy
* 

Kategória:Hermeneutika
Sebarealizácia

**Sebarealizácia** je naplnenie a rozvoj schopností človeka. Podľa Maslowa je sebarealizácia jedna z najvyššich sociálnych potrieb.

## Pozri aj
* Maslowova pyramída

## Iné projekty

## Externé odkazy
* 

Kategória:Ľudské správanie
Kategória:Motivácia
Seleukovci

thumb|Mapa impéria Seleukovcov (žltou)
**Seleukovci** boli helenistická dynastia v Sýrii v období 312 – 64 pred Kr. Spočiatku ovládli takmer celý Blízky východ (od Egejského mora k rieke Indus), neskôr vládli len v Sýrii, ktorá sa 64 pred Kr. stala rímskou provinciou.

## Niektorí členovia dynastie
* Seleukos I. Nikator, zakladateľ dynastie a ríše
* Antiochos I. Sotér
* Antiochos III. Veľký
* Antiochos IV. Epifanes

## Zdroje
* 

## Iné projekty


Kategória:Dynastie
Kategória:Kráľovské rody
Selenológia

**Selenológia** (gr.) je odbor astronómie študujúci Mesiac, jeho vývoj a utváranie povrchu.

## Externé odkazy

* 

Kategória:Astronómia
Kategória:Mesiac
Sergej Leonidovič Rubinštejn

**Sergej Leonidovič Rubinštejn** (* 18. jún 1889 - † 11. január 1960) bol ruský psychológ, ktorý sa zaoberal filozofickými, teoretickými a metodologickými základmi psychológie a problematikou poznávacích procesov.

Zdôraznil dialektické principy jednoty činnosti a vedomia a teoreticky rozpracoval základné časti procesu myslenia.

## Referencie
 

## Externé odkazy
* 
* Rubinštejn na www.cojeco.cz 

Kategória:Ruskí psychológovia
Kategória:Pochovaní na Novodievčom cintoríne
Roy Wood Sellars

**Roy Wood Sellars** (* 1880, Seaforth, Ontário, Kanada – † 5. september 1973, Ann Arbor, Michigan) bol americký filozof, stúpenec kritického realizmu.

## Externé odkazy
*Biography 
*Biography mirror 
*Bibliography of Roy Wood Sellars
*Roy Wood Sellars 1880-1973

## Zdroj
* 

Kategória:Narodenia v 1880
Kategória:Úmrtia 5. septembra
Kategória:Úmrtia v 1973
Kategória:Filozofi USA
Kategória:Osobnosti z Ontária
Reforma

**Reforma** je prebudúvanie niečoho; úprava, zmena, pretváranie pomerov postupným zlepšovaním a prispôsobovaním, na rozdiel od revolúcie.

## Externé odkazy
* 

Kategória:Filozofické pojmy
Andreas Rüdiger

**Andreas Rüdiger** (* 1673 - † 1731) bol nemecký filozof, odporca filozofie Ch. Wolffa, učiteľ Ch. A. Crusia.

## Externé odkazy
* 

Kategória:Narodenia v 1673
Kategória:Úmrtia v 1731
Kategória:Nemeckí filozofi
Séma

**Séma** alebo **sémantický príznak** je základná jednotka obsahového plánu jazyka, nazývaná jednotkou elementárneho zmyslu. Je to najmenší sémantický komponent, ktorý nemožno ďalej členiť. Súhrn sém tvorí semému.

## Externé odkazy
* 

Kategória:Sémantika
Právo na samourčenie národov

**Právo na samourčenie/sebaurčenie národov** alebo **samourčovacie/sebaurčovacie právo národov** alebo skrátene **samourčenie/sebaurčenie národov** je právo národov/národa na rozhodovanie o vlastnom osude, v krajnej podobe aj ako právo na samostatný štátny život, samostatnosť a nezávislosť.

V roku 1918 bol princíp sebaurčenia vnímaný ako právo na vlastný štát pre malé stredoeurópske a východoeurópske národy. Po roku 1945 je interpretovaný troma spôsobmi: 

# ako právo koloniálnych národov na vlastnú štátnosť
# právo obyvateľstva konkrétnej krajiny na demokratickú voľbu svojej vlády (t. j. predovšetkým ako právo politickej participácie)
# právo existujúcej etnickej skupiny na rozhodovanie o vlastnom politickom statuse (vrátane práva na autonómiu alebo založenie vlastného štátu)

## Externé odkazy
* 

Kategória:Medzinárodné právo
Generatívna sémantika

**Generatívna sémantika** je sémantika, ktorá skúma spôsob reprezentácie významu viet. Vznikla ako ďalšie rozvinutie transformačnej gramatiky.

## Externé odkazy
* 

Kategória:Sémantika
Ruka

náhľad|Ľavá ruka človeka

**Ruka** (lat. manus) je koncová časť hornej končatiny opíc a človeka.

Časti:
* zápästie
* záprstný úsek s dlaňou a chrbtom ruky
* prsty

Kostru ruky tvorí:
* 8 zápästných kostí (ossa carpi, carpalia)
* 5 záprstných kostí (ossa metacarpi. metacarpalia)
* články prstov (phalanges)

## Súvisiace články
* Ľavorukosť
* Malíček

## Iné projekty


Kategória:Anatómia
Reformizmus

**Reformizmus** bol politický smer v robotníckom hnutí, ktorý vznikol v poslednej štvrtine 19. storočia. Odmietal nevyhnutnosť triedneho boja, socialistickej revolucie, hlásal spoluprácu tried a tvrdil, že pomocou reforiem možno zmeniť kapitalizmus na spoločnosť všeobecného blahobytu.

Reformizmus bol úzko spätý s revizionizmom.

## Pozri aj
### Reformní teoretici a politici
* Kemal Atatürk
* Eduard Bernstein
* Antonio Gramsci
* Karl Kautsky

### Reformné spoločnosti
* Fabiánska spoločnosť

### Iné odkazy
* Kemalizmus
* Neosocializmus
* Marxistický revizionizmus

## Externé odkazy
* 

Kategória:Marxizmus
Kategória:Komunizmus
Sebauvedomenie

**Sebauvedomenie** je vyčleňovanie sa človeka zo sveta, keď si uvedomuje a hodnotí svoj vzťah k svetu, uvedomuje si seba ako osobnosť, svoje konanie, činy, myšlienky a city, želania a záujmy. Sebauvedomenie je utváranie obrazu vlastného „ja“, svojho bytia a konania, uvedomenie si svojej odlišnosti a jedinečnosti od iných ale aj získanie prvku sebahodnotenia a svedomia. Utvára sa celý život, hlavne vplyvom spoločenských vzťahov.

## Externé odkazy
* 

Kategória:Psychológia
Logická sémantika

**Logická sémantika** je súčasť metalogiky, v ktorej sa skúmajú významy výrazov jazyka v umelých jazykových systémoch, pravidlá prekladu abstraktných symbolov do jazyka obsahového poznania.
Predstaviteľmi logickej sémantiky sú Michel Bréal a Ladislav Tondl.

## Externé odkazy
* 

Kategória:Logika
Rukopis

**Rukopis** alebo knižne **manuskript** (najmä pre 4. význam) môže byť:
* písmo písané rukou, pozri rukopis (písanie)
* charakteristické črty písma určitej osoby, pozri pod rukopis (písanie)
* slovesné dielo pripravené do tlače, na publikovanie, pozri rukopis (polygrafia)
* rukou písaná literárna pamiatka, najmä z obdobia pred vynájdením tlače, manuskript, pozri rukopis (starý dokument)
* v maliarstve: charakteristický spôsob maliarskej techniky,, pozri maliarsky rukopis
* v publikovaní, textová predloha pre sadzbu písaná strojom, ručne alebo tlačená; zároveň štádium procesu vzniku vydania slovesného diela, vedeckej publikácie a podobne, pozri rukopis (publikovanie)

## Poznámky


## Referencie
Sebavedomie (vedomie seba samého)

**Sebavedomie** alebo **sebauvedomenie** (z nem. Selbstbewusstsein = seba+vedomie) je vedomie seba samého, uvedomenie si svojho myslenia a konania ako niečoho odlišného od okolitého sveta. 

## Iné projekty

## Externé odkazy
* 

Kategória:Psychológia
Kategória:Filozofické pojmy
Semaziológia

**Semaziológia** alebo **semasiológia** je jazykovedná disciplína skúmajúca významovú stránku pomenovaní. Na rozdiel od onomaziológie postupuje od označujúceho prvku k javu. 

## Referencie

## Pozri aj
* onomaziológia
* sémantika

Kategória:Sémantika
Regino z Prümu

**Regino z Prümu** (* asi 840 – † 915) bol východofranský kronikár, opát kláštora v Prüme a neskôr sv. Martina v Trevíre. 

Je autorom známej svetovej kroniky, ktorá zahrňuje udalosti od Kristovho narodenia do roku 906.

Reginova kronika obsahuje rad údajov o Veľkomoravskej ríši a českom štáte.

## Referencie

## Iné projekty

## Externé odkazy
* 

Kategória:Úmrtia v 915
Kategória:Kronikári
Seminár (vysoká škola)

**Seminár** je forma výučby na vysokej škole, v ktorej študenti uplatňujú tvorivý a aktívny prístup k úlohám a problémom daného predmetu, osvojujú si vedecko-metodologické postupy určitého vedného odboru pri riešení konkrétnych úloh na základe samostatného štúdia a poznatkov získaných v ostatných formách výučby.

## Externé odkazy
* 

Kategória:Vysoké školy
Ivan Michajlovič Sečenov

**Ivan Michajlovič Sečenov** (* 13. august 1829, Sečenovo, Rusko – † 15. november 1905, Moskva) bol ruský psychológ, zakladateľ experimentálneho fyziologického výskumu centrálnej nervovej sústavy, najmä mozgu.

## Iné projekty

## Externé odkazy
* 

Kategória:Ruskí psychológovia
Kategória:Členovia Ruskej akadémie vied
Kategória:Pochovaní na Novodievčom cintoríne
Albert Sechehaye

**Albert Sechehaye** (* 1870 - † 1946) bol švajčiarsky jazykovedec, profesor všeobecnej jazykovedy na univerzite v
Ženeve, príslušník ženevskej školy. Roku 1916 spolu s Charlsom Ballym vydal *Cours de linguistique générale* Ferdinanda de Saussura.

## Externé odkazy
* 

Kategória:Narodenia v 1870
Kategória:Úmrtia v 1946
Kategória:Švajčiarski jazykovedci
Kategória:Osobnosti zo Ženevy
Kategória:Vyučujúci na Univerzite v Ženeve
Kategória:Absolventi Univerzity v Ženeve
Sebavýchova

**Sebavýchova** je sústavná činnosť jedinca zameraná na cieľavedomé sformovanie vlastnej
osobnosti.

## Pozri aj
*nijama
*výchova

## Externé odkazy
* 

Kategória:Psychológia
Kategória:Výchova
Seméma

**Seméma** je jednotka obsahového plánu jazyka, predstavujúca význam základnej jazykovej jednotky - lexémy. Seméma je súborom sém.

## Externé odkazy
* 

Kategória:Sémantika